มีอาการเจ็บท้องด้านซ้ายสลับกับขวาครับ เจ็บไม่ถึงกับเจ็บมากครับ บวกกับมีอาการเรอบ่อยมากและมีอาการปวดหัวด้านขวาเป็นพักๆครับ หลักๆก็คือเรอบ่อยกับปวดหัวด้านขวาครับ ก่อนหน้านั้นมีอาการปวดท้องแบบจุกเสียดบริเวณสะดือค่อนมาทางด้านบนครับ จึงได้กินยาธาตุน้ำแดงแล้วอาการดีขึ้นครับ ตอนนี้ก็มีแค่อาการข้างต้นอย่างที่บอกครับ คือ เรอบ่อย ปวดหัวด้านขวา(เป็นพักๆ) เจ็บท้องด้านซ้ายสลับกับขวา(เป็นพักๆ ไม่แต่มากแต่แค่รู้สึกได้)
สวัสดีค่ะ อาการเจ็บท้องด้านซ้ายบ้างขวาบ้าง ปวดหัว เรอบ่อย จุกเสียดบริเวณสะดืออาจเกิดจาก1.โรคกระเพาะอาหารอักเสบ โดยจะมีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น2. มีนิ่วในถุงน้ำดี ซึ่งมักจะทำให้เกิดอาการปวดท้องบริเวณช่องท้องส่วนบนหรือด้านขวา และมักปวดร้าวไปยังไหล่ขวาหรือบริเวณหลังด้านขวา อาการจะเกิดขึ้นแบบเฉียบพลัน ปวดนานแต่ละครั้งอย่างน้อย 30 นาทีถึงหลายๆชั่วโมง และมักมีอาการคลื่นไส้ อาเจียนร่วมด้วย อาการปวดมักเกิดขึ้นหลังจากทานอาหารมื้อหนัก หรืออาหารที่มีไข่มันสูง นอกจากนี้อาจมีอาการอื่นๆ เช่น อาหารไม่ย่อย ท้องอืด เรอบ่อย และอาจมีจุกเสียดบริเวณลิ้นปี่ด้วยสำหรับอาการปวดหัว โดยปกติจะไม่ได้เป็นผลมาจากโรคกระเพาะอาหารและการมีนิ่วในถุงน้ำดี แต่หากอาการจุกแน่นท้องเป็นมาก หรือแน่นมาถึงหน้าอก อาจทำให้รู้สึกมึนหัวได้ แต่หากมีอาการปวดหัวมาก อาจเกิดจากสาเหตุอื่นๆ มากกว่าค่ะในเบื้องต้น ควรเลือกทานเฉพาะอาหารที่ย่อยง่าย หลีกเลี่ยงการทานเนื้อสัตว์ปริมาณมาก หรือการทานอาหารครั้งละปริมาณมาก ลดอาหารที่มีไขมันสูงต่างๆ เช่น อาหารทอด อาหารผัด งดทานอาหารรสจัด ไม่ทานเผ็ด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารก่อนนอนภายใน 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ เป็นต้น นอกจากนี้ ก็ไม่ควรปล่อยให้มีท้องผูก เพราะจะทำให้มีอาการมากขึ้นได้ค่ะหากยังมีอาการเรอบ่อย หรือจุกแน่นท้อง อาจทานยาที่ช่วยลดแก๊สในทางเดินอาหาร เช่น ไซเมทิโคน (simethicone), เอ็ม คาร์มิเนทิฟ (M. Carminative หรือยาธาตุน้ำแดงที่ทานอยู่), มาเจสโต (magesto-F) เป็นต้น